text: CONCLOU EL CAP DE SETMANA DEDICAT A L'ESPERIT DE MONTJUIC
  11:01 | 20/03/2019
  Circuit de Barcelona-Catalunya (Montmeló).- L'Espíritu de Montjuïc al Circuit de Barcelona-Catalunya ha estat un èxit. El sol i la bona temperatura han acompanyat tots els assistents que s'han apropat al traçat per gaudir de la sisena edició del revival català. Cotxes clàssics, F1 històrics i activitats de tot tipus han recreat un ambient nostàlgic perfecte en què els grans han fet partícips els petits i viceversa.
  També els nens i nenes han pogut participar en una nova edició dels 500 Metres de Barcelona "Un globo, dos globos, tres globos", la cursa infantil amb cotxes de pedals que s'ha celebrat al migdia i que ha fet les delícies tant dels petits participants com de tots els que han presenciat aquesta divertida competició.